
LIGJ
Nr. 89/2017 

PËR DISA SHTESA DHE NDRYSHIME NË LIGJIN NR. 7895, DATË 27.1.1995,  “KODI PENAL I REPUBLIKËS SË SHQIPËRISË”, TË NDRYSHUAR 

Në mbështetje të neneve 81, pika 2, shkronja ”d”, 83, pika 1, dhe 84, pika 4, të Kushtetutës, me propozimin e një grupi deputetësh,

KUVENDI
I REPUBLIKËS SË SHQIPËRISË

VENDOSI:

Në ligjin nr. 7895, datë 27.1.1995, “Kodi Penal i Republikës së Shqipërisë”, të ndryshuar, bëhen këto shtesa dhe ndryshime:

Neni 1

Në nenin 325, fjalët “me burgim nga tre muaj gjer në tre vjet” zëvendësohen me fjalët “me burgim nga një vit deri në pesë vjet.”.

Neni 2

Neni 327 ndryshohet si më poshtë:

“Neni 327
Shkelja e fshehtësisë së votimit

Shkelja e rregullave që garantojnë fshehtësinë e votimit nga ana e zgjedhësit, nëpërmjet fotografimit të fletës së votimit, ose filmimit të saj, ose dokumentimit me çdo mjet dhe formë të mënyrës sesi ka votuar, shfaqjes së tyre  tek persona të tjerë, përbën vepër penale dhe dënohet me burgim nga tre muaj deri në tre vjet.
Shkelja e rregullave që garantojnë fshehtësinë e votimit nga ana e personave të ngarkuar me zgjedhjet, përbën vepër penale dhe dënohet me burgim nga gjashtë muaj deri në tre vjet. 
Nxitja me ose pa shpërblim, ose detyrimi i zgjedhësit për të shkelur rregullat që garantojnë fshehtësinë e votimit, sipas paragrafit të parë të këtij neni, përbën vepër penale dhe dënohet nga një vit deri në katër vjet me burgim.”.

Neni 3

Në nenin 327/a, paragrafi i tretë, fjalët “përbën kundërvajtje penale dhe dënohet me burgim nga tre muaj gjer në një vit”, zëvendësohen me fjalët “përbën vepër penale dhe dënohet me burgim nga gjashtë muaj deri në tre vjet”.
Neni 4

Neni 328 ndryshohet si më poshtë:

“Neni 328
Korrupsioni aktiv në zgjedhje

Ofrimi ose dhënia e të hollave, të mirave materiale, premtimi për vend pune ose favorizime të tjera në cilëndo formë në kundërshtim me ligjin, për zgjedhësin ose persona të tjerë të lidhur me të, me qëllim marrjen e firmës për paraqitjen e një kandidati në zgjedhje, për të votuar në një mënyrë të caktuar, për të marrë pjesë ose jo në votime, ose për t’u angazhuar në veprimtari të paligjshme për mbështetjen e një kandidati ose partie politike, përbën vepër penale dhe dënohet me burgim nga një vit deri në pesë vjet.”.

Neni 5

Neni 328/a ndryshohet si më poshtë:

“Neni 328/a
Përdorimi i funksionit publik për veprimtari politike ose zgjedhore

Pjesëmarrja e një punonjësi që kryen një detyrë shtetërore në shërbimin civil ose në një funksion jopolitik në administratën shtetërore, në kundërshtim me ligjin, në aktivitetet ose fushatën zgjedhore, të një partie politike ose kandidati në zgjedhje, përbën vepër penale dhe dënohet me burgim nga gjashtë muaj deri në tre vjet.
Detyrimi ose organizimi për të marrë pjesë në veprimtari zgjedhore të një subjekti zgjedhor i nxënësve të arsimit parauniversitar nga punonjës që kryejnë një detyrë shtetërore në arsimin publik, ose detyrë a funksion në arsimin jopublik, përbën vepër penale dhe dënohet me burgim nga gjashtë muaj deri në tre vjet.
Detyrimi ose kërkesa drejtuar shtetasve, nga një punonjës që kryen një detyrë shtetërore, që kundër vullnetit të tyre ose nën kërcënimin e përdorimit të masave administrative ose disiplinore, për të marrë pjesë në veprimtari zgjedhore të një subjekti zgjedhor, për të marrë ose jo pjesë në zgjedhje, për të mbështetur ose jo një parti politike ose një kandidat në zgjedhje, ose për të votuar në një mënyrë caktuar, përbën vepër penale dhe dënohet me burgim nga një vit deri në tre vjet.
Përdorimi nga një punonjës që kryen një detyrë shtetërore, i të mirave publike, funksionit ose veprimtarisë shtetërore, ose i burimeve financiare ose njerëzore, me qëllim favorizimin e një partie politike ose kandidati në zgjedhje, në kundërshtim me ligjin dhe qëllimin e detyrës, përbën vepër penale dhe dënohet me burgim nga një vit deri në tre vjet.”.

Neni 6

Pas nenit 328/a shtohet nenit 328/b me këtë përmbajtje:

“Neni 328/b
Korrupsioni pasiv në zgjedhje

Kërkimi ose pranimi nga zgjedhësi i të hollave, të mirave materiale, ose favorizimeve të tjera në cilëndo formë në kundërshtim me ligjin, për vete ose të tjerët, me qëllim për të dhënë firmën për paraqitjen e një kandidati në zgjedhje, për të votuar në një mënyrë të caktuar, për të marrë pjesë ose jo në votime, ose për t’u angazhuar në veprimtari të paligjshme në mbështetjen e një kandidati ose partie politike, përbën vepër penale dhe dënohet me burgim nga një deri në pesë vjet.”.

Neni 7

Në nenin 329 bëhen ndryshimet si më poshtë:
a) në paragrafin e parë, fjalët “përbën kundërvajtje penale dhe dënohet nga tre muaj gjer në dy vjet” zëvendësohen me fjalët “përbën vepër penale dhe dënohet me burgim nga gjashtë muaj deri në tre vjet”;
b) në paragrafin e dytë, fjalët “nga gjashtë muaj gjer në tre vjet” zëvendësohen me fjalët “nga një vit deri në katër vjet”;
c) në paragrafin e tretë, fjalët “nga një vit gjer më pesë vjet” zëvendësohen me fjalët “nga dy deri në pesë vjet”.

Neni 8

Në nenin 330 bëhen ndryshimet si më poshtë:
a) në paragrafin e parë, fjalët “nga gjashtë muaj gjer në një vit” zëvendësohen me fjalët “nga një vit deri në pesë vjet”;
b) në paragrafin e dytë, fjalët “nga një gjer në pesë vjet” zëvendësohen me fjalët “nga tre deri në shtatë vjet”.

Neni 9

Në nenin 330/a bëhen ndryshimet si më poshtë:
a) në paragrafin e parë, fjalët “përbën kundërvajtje penale dhe dënohet me burgim nga gjashtë muaj gjer në dy vjet” zëvendësohen me fjalët “përbën vepër penale dhe dënohet me burgim nga gjashtë muaj deri në tre vjet”;
b) në paragrafin e dytë, fjalët “gjer në pesë vjet” zëvendësohen me fjalët “deri në shtatë vjet”.

Neni 10

Në nenin 332 fjalët “përbën kundërvajtje penale dhe dënohet me gjobë ose me burgim gjer në dy vjet” zëvendësohen me fjalët “përbën vepër penale dhe dënohet me burgim nga gjashtë muaj deri në tre vjet”.

Neni 11

Pas nenit 331 shtohet neni 331/a me këtë përmbajtje:

“Neni 331/a
Marrja ose përdormi i paligjshëm i dokumenteve të identifikimit

Dhënia e dokumentit të identifikimit me qëllim përdorimin e tij në mënyrë të paligjshme për zgjedhje, garantimin e mospjesëmarrjes në votime, për të ndikuar në mënyrën e votimit, ose për çdo qëllim tjetër të paligjshëm që lidhet me zgjedhjet, përbën vepër penale dhe dënohet me burgim nga një vit deri në tre vjet.
Marrja e dokumentit të identifikimit të shtetasve të tjerë, me qëllim përdorimin e tij në mënyrë të paligjshme për zgjedhje, moslejimin për të votuar, për të ndikuar në mënyrën e votimit, ose për çdo qëllim tjetër të paligjshëm që lidhet me zgjedhjet, përbën vepër penale dhe dënohet me burgim nga një deri në pesë vjet.”.

Neni 12

Pas nenit 332 shtohet neni 332/a me këtë përmbajtje:

“Neni 332/a
Shpërdorimi i autoritetit policor

Shpërdorimi i autoritetit policor nga punonjësi i Policisë së Shtetit ose i Policisë së Burgjeve për të influencuar në mbështetjen e një partie politike ose kandidati në zgjedhje, nëpërmjet mosushtrimit të funksionit me paanësi sipas ligjit, pjesëmarrjes në veprimtari politike të një partie politike ose kandidati në zgjedhje, me kryerjen e çdo veprimi ose dhënien e urdhrave, këshillave apo çdo lloji tjetër propagande që favorizon një parti politike ose kandidat në zgjedhje, përbën vepër penale dhe dënohet me burgim nga një vit deri në pesë vjet.”.

Neni 13
Hyrja në fuqi

Ky ligj hyn në fuqi menjëherë dhe botohet në Fletoren Zyrtare.
KRYETARI
Ilir Meta

Miratuar në datën 22.5.2017

DEKRET
Nr. 10367, datë 23.5.2017

PËR SHPALLJE LIGJI DHE DHËNIEN E PËLQIMIT PËR HYRJEN NË FUQI MENJËHERË TË LIGJIT

Në mbështetje të nenit 84, pikat 1 dhe 4, dhe nenit 93 të Kushtetutës,

DEKRETOJ:

Neni 1

Shpalljen e ligjit nr. 89/2017 “Për disa shtesa dhe ndryshime në ligjin nr. 7895, datë 27.1.1995, “Kodi Penal i Republikës së Shqipërisë”, të ndryshuar.

Neni 2

Dhënien e pëlqimit për hyrjen në fuqi menjëherë të ligjit nr. 89/2017 “Për disa shtesa dhe ndryshime në ligjin nr. 7895, datë 27.1.1995, “Kodi Penal i Republikës së Shqipërisë”, të ndryshuar.


Neni 3

Ky dekret hyn në fuqi menjëherë

PRESIDENTI I REPUBLIKËS SË SHQIPËRISË 
Bujar Nishani

LIGJ
Nr. 90/2017 

PËR DISA SHTESA DHE NDRYSHIME NË LIGJIN NR. 8580, DATË 17.2.2000, “PËR PARTITË POLITIKE”, 
TË NDRYSHUAR 

Në mbështetje të neneve 9, 78, 83, pika 1, dhe 84, pika 4, të Kushtetutës, me propozimin e një grupi deputetësh, 

KUVENDI
I REPUBLIKËS SË SHQIPËRISË

VENDOSI:

Në ligjin nr. 8580, datë 17.2.2000, “Për partitë politike”, të ndryshuar, bëhen këto shtesa dhe ndryshime:

Neni 1

Pas kreut III shtohet kreu III/1 me këtë përmbajtje:

“KREU III/1
MJETET FINANCIARE DHE SHPENZIMET E PARTIVE POLITIKE GJATË FUSHATËS ZGJEDHORE

Neni 24/1
Financimi i fushatës zgjedhore

1. Burimet e vetme të lejuara të financimit të fushatës zgjedhore për partitë politike të regjistruara si subjekte zgjedhore janë ato të parashikuara në nenin 87/1 të Kodit Zgjedhor.
2. Ndalohet financimi i fushatave zgjedhore nga fonde, dhurata apo shërbime pa kundërshpërblim, të dhëna nga persona fizikë ose juridikë, vendas apo të huaj, jashtë rasteve dhe rregullave të parashikuara nga Kodi Zgjedhor. Shkelja e këtij ndalimi sjell përgjegjësi ligjore për personin përgjegjës për financat në atë parti politike, si dhe për personin fizik ose juridik, vendas apo të huaj.
3. Komisioni Qendror i Zgjedhjeve përcakton rregullat e detajuara për monitorimin e shpenzimeve të fushatës zgjedhore të partive politike të regjistruara si subjekte zgjedhore, për të verifikuar respektimin e ndalimit të parashikuar në pikën 2, të këtij neni, si dhe mënyrën e shpenzimit të fondit financiar të përfituar nga partia politike. Buxheti për zgjedhjet duhet të parashikojë edhe fondin e nevojshëm për auditimin e subjekteve zgjedhore, si dhe për monitorimin e shpenzimeve të fushatës zgjedhore.

Neni 24/2
Kufizimi dhe përcaktimi i shpenzimeve të domosdoshme për fushatën zgjedhore

1. Çdo parti politike, që merr pjesë në zgjedhje, nuk mund të tejkalojë si shpenzim për fushatën fondin financiar që përcaktohet në pikën 3, të nenit 90, të Kodit Zgjedhor.
2. Komisioni Qendror i Zgjedhjeve, në përputhje me fondin maksimal të parashikuar në pikën 1, të këtij neni, përcakton maksimumin e shpenzimeve për çdo fushatë zgjedhore, nisur nga gjendja e përgjithshme ekonomike në vend, numri i përgjithshëm i votuesve të regjistruar në listën e zgjedhësve, aktivitetet, shërbimet dhe materialet e nevojshme për realizimin e një fushate zgjedhore.
3. Komisioni Qendror i Zgjedhjeve miraton me udhëzim mënyrën e përllogaritjes së kostos financiare të çdo aktiviteti, shërbimi apo materiali që do të përdoret për qëllime zgjedhore ose politike, nga partitë politike gjatë fushatës zgjedhore.
4. Komisioni Qendror i Zgjedhjeve përcakton me udhëzim llojet dhe numrin e aktiviteteve, veprimtarive, shërbimeve dhe materialeve të lejuara për t’u përdorur nga një parti politike gjatë fushës zgjedhore. 
5. Në çdo rast, është e ndaluar përdorimi i materialeve propagandistike, përfshirë flamuj dhe postera të çdo lloji apo madhësie, në një distancë më të madhe se 5 m larg zyrës elektorale të subjektit zgjedhor apo kandidatit.
6. Ndalohet transmetimi i reklamave të prodhuara, financuara apo paguara nga institucionet shtetërore apo çdo ent tjetër shtetëror apo publik, për periudhën tre muaj përpara datës së zgjedhjeve, me përjashtim të atyre që shërbejnë për informimin e zgjedhësve, sipas përcaktimeve ligjore.
7. Mosrespektimi i rregullave të parashikuara në këtë nen, përveç parashikimeve në Kodin Penal, përbën kundërvajtje administrative dhe passjell dënimin nga Komisioni Qendror i Zgjedhjeve të personit përgjegjës për financat, përkatësisht me gjobë nga 1 000 000 deri në 3 000 000 lekë. 

Neni 24/3
Dokumentimi i shpenzimeve

1. Partitë politike janë të detyruara të dokumentojnë në mënyrë të saktë dhe të plotë, sipas rregullave të legjislacionit në fuqi, të gjithë shpenzimet e kryera dhe mënyrën e përdorimit të fondeve gjatë fushatës zgjedhore. Të gjithë personat përgjegjës për financat në një parti politike trajnohen nga Komisioni Qendror i Zgjedhjeve, për mbajtjen, administrimin, raportimin dhe ruajtjen e dokumentacionit dhe të dhënave sipas këtij neni. 
2. Partia politike dorëzon në Komisionin Qendror të Zgjedhjeve kopje të plotë të dokumentacionit për çdo pagesë të kryer gjatë periudhës së fushatës zgjedhore. Brenda 60 ditëve nga shpallja e rezultatit të zgjedhjeve, çdo parti politike që është regjistruar në zgjedhje, duhet të bëjë publik dhe të dorëzojë pranë Komisionit Qendror të Zgjedhjeve një raport për deklarimin financiar të fushatës, duke përfshirë të gjitha degët dhe pjesët e veta përbërëse. Raporti përmban në mënyrë të saktë:
a) të ardhurat e përfituara apo që ka në gjendje partia politike, duke përfshirë burimin dhe datën e përfitimit, për periudhën nga caktimi i datës së zgjedhjeve, deri në ditën e zgjedhjeve;
b) të gjitha shpenzimet e kryera për periudhën nga caktimi i datës së zgjedhjeve, deri në ditën e zgjedhjeve, duke detajuar çdo shpenzim që i është bërë fondit financiar të dhënë për shpenzimet e fushatës zgjedhore;
c) bilancin e pasurive dhe detyrimeve që ka partia politike, për periudhën nga data e caktimit të ditës së zgjedhjeve deri në ditën e zgjedhjeve. 
3. Çdo parti politike pjesëmarrëse në zgjedhje i mban dhe ruan në arkivat e tyre, për një periudhë 7 (shtatë) vjeçare, dokumentacionin e plotë dhe të detajuar të gjendjes financiare të saj dhe të gjitha degëve për periudhën e mbuluar nga raporti, duke përfshirë: 
a) librat e mbajtjes së llogarive, në përputhje me legjislacionin në fuqi, ku evidentohen të gjitha të ardhurat sipas burimit, shumës, duke e identifikuar mënyrën se si është kryer pagesa, si dhe të gjitha pagesat e kryera ndaj personave të tretë, qëllimi i pagesës dhe mënyra se si është kryer pagesa;
b) dokumentacion të saktë për të gjitha shpenzimet e kryera;
c) gjendjen dhe lëvizjet në llogaritë bankare të saj;
ç) dokumentacionin e plotë të pasurive të paluajtshme në pronësi ose posedim të partisë politike, si dhe çdo kontratë të lidhur për huapërdorje, qira, porosi, apo shitje, të pasurive të luajtshme dhe të paluajtshme;
4. Në rast se shuma e përfituar nga partia politike, sipas Kodit Zgjedhor, është më e madhe se shuma e dokumentuar si e shpenzuar për financimin e fushatës zgjedhore, partia është e detyruar të kthejë diferencën e përfituar në KQZ.
5. Partia, e cila nuk kthen fondet përkatëse, sipas pikës 4, të këtij neni, brenda 90 ditëve nga shpallja e rezultatit të zgjedhjeve, humbet të drejtën e financimeve të tjera nga fondet publike për një periudhë kohe jo më pak se 5 vjet, si dhe nuk regjistrohet si subjekt zgjedhor në zgjedhjet e radhës, pavarësisht llojit të tyre, as vetëm dhe as si pjesëtare e ndonjë koalicioni.

Neni 24/4
Monitorimi i shpenzimeve të fushatës zgjedhore

1. Jo më vonë se dita e fillimit të fushatës zgjedhore, Komisioni Qendror i Zgjedhjeve emëron me short një numër të mjaftueshëm ekspertësh financiarë, për të kryer monitorimin e fushatës zgjedhore të partive politike, duke përfshirë aktivitetet, veprimtaritë dhe materialet e përdorura prej tyre gjatë fushatës zgjedhore.
2. Raporti i monitorimit i paraqitet Komisionit Qendror të Zgjedhjeve brenda afatit të përcaktuar në vendimin e emërimit, por në çdo rast jo më vonë se 4 muaj nga data e shpalljes së rezultateve përfundimtare të zgjedhjeve. Raporti detajon në mënyrë të plotë të gjitha aktivitetet, veprimtaritë dhe materialet që ka përdorur partia politike gjatë fushatës zgjedhore.
3. Ekspertët financiarë kanë të drejtë që të kërkojnë dhe verifikojnë edhe transaksionet financiare të kryera për periudhën 3 muaj përpara dhe pas ditës së zgjedhjeve, nga persona fizikë ose juridikë, vendas ose të huaj, me qëllim evidentimin e transaksioneve të pajustifikuara dhe që mund të jenë përdorur për financim të paligjshëm të fushatës zgjedhore të një ose disa partive politike.
4. Me kërkesë të ekspertit financiar, të përcjellë nëpërmjet Sekretarit të Përgjithshëm të Komisionit Qendror të Zgjedhjeve, bankat e nivelit të dytë dhe subjektet e tjera që ushtrojnë aktivitete bankare dhe financiare në Republikën e Shqipërisë, janë të detyruara të japin informacion mbi depozitat, llogaritë dhe transaksionet e kryera gjatë periudhës së monitorimit. Mbledhja, përpunimi dhe administrimi i të dhënave, sipas këtij neni, u nënshtrohet rregullave për mbrojtjen e të dhënave personale. Ato bëhen publike vetëm nëse vërtetohet se janë përdorur për financim të paligjshëm të një partie politike dhe në këtë rast Komisioni Qendror i Zgjedhjeve paraqet kallëzim penal në organin e prokurorisë.
5. Procedurat, kriteret e përzgjedhjes së listës paraprake dhe emërimit të ekspertëve financiarë, si dhe mënyra e ushtrimit të veprimtarisë nga ana e tyre, përcaktohen me udhëzim të Komisionit Qendror të Zgjedhjeve.

Neni 24/5
Reduktimi i shpenzimeve të partive politike për reklama politike

1. Përjashtimisht përcaktimeve të bëra në Kodin Zgjedhor, gjatë fushatës zgjedhore për zgjedhjet e Kuvendit të vitit 2017, radiot dhe televizionet private kombëtare, vendore apo satelitore, detyrohen që të vendosin në dispozicion falas për subjektet zgjedhore për reklama politike, respektivisht vetëm 90 minuta për partinë më të madhe të shumicës  parlamentare dhe partinë më të madhe të pakicës parlamentare, 45 minuta për partitë e tjera parlamentare dhe 10 minuta për partitë joparlamentare. Partitë politike dhe çdo subjekt tjetër e ka të ndaluar bërjen e reklamave politike kundrejt pagesës gjatë fushatës zgjedhore. Kostoja për vënien e kohës në dispozicion falas subjekteve zgjedhore llogaritet si shpenzim i plotë i zbritshëm për efekte tatimore. Ngarkohet Komisioni Qendror i Zgjedhjeve, Autoriteti i Mediave Audiovizive dhe Ministri i Financave të nxjerrin udhëzimin përkatës.
2. Në rast shkeljeje të detyrimeve të parashikuara në pikën 1 të këtij neni, apo transmetimit të reklamave politike kundrejt pagesës, Komisioni Qendror i Zgjedhjeve gjobit operatorin radioteleviziv vendor apo satelitor me 4 000 000 lekë, operatorin radioteleviziv kombëtar me 8 000 000 lekë, dhe partinë politike me 3 000 000. Vendimi i Komisionit Qendror të Zgjedhjeve përbën titull ekzekutiv dhe zbatohet nga zyra e përmbarimit gjyqësor. Ankimi ndaj vendimit nuk pezullon ekzekutimin e tij. Në rast shkeljeje, KQZ-ja urdhëron Autoritetin e Mediave Audiovizive të bëjë bllokimin e transmetimit të operatorit radioteleviziv për 48 orë. Bllokimi vendoset jo më vonë se ora 1800 e ditës pasardhëse.
3. Monitorimi i zbatimit të rregullave të parashikuara në këtë nen, bëhet nga Bordi i Monitorimit të Medias, i cili njofton brenda ditës Komisionin Qendror të Zgjedhjeve, në rast se vlerëson shkelje të detyrimeve të parashikuara në këtë ligj. Komisioni Qendror i Zgjedhjeve vendos sanksionet sipas pikës 2 brenda 24 orëve, nga momenti i njoftimit nga Bordi i Monitorimit të Medias, apo kërkesës së ndonjë subjekti zgjedhor.”.

Neni 2
Dispozitë e fundit dhe kalimtare

Komisioni Qendror i Zgjedhjeve miraton aktet nënligjore sipas këtij ligji, brenda 5 ditëve nga hyrja në fuqi e ligjit. Rregullat e parashikuara në këtë ligj dhe në aktet nënligjore të dala në bazë dhe për zbatim të tij, i njoftohen menjëherë të gjitha partive politike të regjistruara si subjekte zgjedhore. Personat përgjegjës për financat, si dhe ekspertët financiarë të emëruar për monitorimin e shpenzimeve trajnohen nga ekspertët e Komisionit Qendror të Zgjedhjeve brenda 3 ditëve nga miratimi i akteve nënligjore.
Subjektet zgjedhore apo kandidatët marrin masat brenda 5 ditëve nga hyrja në fuqi e këtij ligji, për të përshtatur veprimtarinë e tyre politike apo shpenzimet e fushatës zgjedhore, sipas rregullave të parashikuara në këtë ligj.
Neni 3
Hyrja në fuqi

Ky ligj hyn në fuqi menjëherë dhe botohet në Fletoren Zyrtare.
KRYETARI
Ilir Meta

Miratuar në datën 22.5.2017

DEKRET
Nr. 10368, datë 23.5.2017

PËR SHPALLJE LIGJI DHE DHËNIEN E PËLQIMIT PËR HYRJEN NË FUQI MENJËHERË TË LIGJIT

Në mbështetje të nenit 84, pikat 1 dhe 4, dhe nenit 93 të Kushtetutës,

DEKRETOJ:

Neni 1

Shpalljen e ligjit nr. 90/2017 “Për disa shtesa dhe ndryshime në ligjin nr. 8580, datë 17.2.2000, “Për partitë politike”, të ndryshuar.

Neni 2

Dhënien e pëlqimit për hyrjen në fuqi menjëherë të ligjit nr. 90/2017 “Për disa shtesa dhe ndryshime në ligjin nr. 8580, datë 17.2.2000, “Për partitë politike”, të ndryshuar.

Neni 3

Ky dekret hyn në fuqi menjëherë

PRESIDENTI I REPUBLIKËS 
SË SHQIPËRISË 
Bujar Nishani

LIGJ
Nr. 91/2017 

PËR NJË NDRYSHIM NË LIGJIN NR. 97/2013, “PËR MEDIAT AUDIOVIZIVE 
NË REPUBLIKËN E SHQIPËRISË”, 
TË NDRYSHUAR

	Në mbështetje të neneve 78, 83, pika 1, dhe 84, pika 4, të Kushtetutës, me propozimin e një grupi deputetësh, 

KUVENDI
I REPUBLIKËS SË SHQIPËRISË

VENDOSI:

	Në ligjin nr. 97/2013, “Për mediat audiovizive në Republikën e Shqipërisë”, të ndryshuar, bëhet ndryshimi si më poshtë:

Neni 1

	Në nenin 39, pika 3 ndryshohet si më poshtë:
	“3. Gjatë periudhës zgjedhore transmetimi i reklamave politike bëhet sipas dispozitave të ligjit nr. 10 019, datë 29.12.2008, “Kodi Zgjedhor i Republikës së Shqipërisë”, të ndryshuar, si dhe ligjit nr. 8580, datë 17.2.2000, “Për partitë politike”, të ndryshuar.”. 

Neni 2
Hyrja në fuqi

	Ky ligj hyn në fuqi menjëherë dhe botohet në Fletoren Zyrtare.
KRYETARI
Ilir Meta

Miratuar në datën 22.5.2017

DEKRET
Nr. 10369, datë 23.5.2017

PËR SHPALLJE LIGJI DHE DHËNIEN E PËLQIMIT PËR HYRJEN NË FUQI MENJËHERË TË LIGJIT

Në mbështetje të nenit 84, pikat 1 dhe 4, dhe nenit 93 të Kushtetutës,

DEKRETOJ:

Neni 1

Shpalljen e ligjit nr. 91/2017 “Për një ndryshim në ligjin nr. 97/2013, “Për mediat audiovizive në Republikën e Shqipërisë”, të ndryshuar”.

Neni 2

Dhënien e pëlqimit për hyrjen në fuqi menjëherë të ligjit nr. 91/2017 “Për një ndryshim në ligjin nr. 97/2013, “Për mediat audiovizive në Republikën e Shqipërisë”, të ndryshuar”.

Neni 3

Ky dekret hyn në fuqi menjëherë

PRESIDENTI I REPUBLIKËS 
SË SHQIPËRISË 
Bujar Nishani

VENDIM
Nr. 56/2017

PËR MIRATIMIN E DEKRETIT TË PRESIDENTIT TË REPUBLIKËS PËR SHKARKIMIN E ZËVENDËSKRYEMINISTRIT

Në mbështetje të nenit 98 të Kushtetutës, mbështetur në dekretin nr. 10 353, datë 22.5.2017, të Presidentit të Republikës,

KUVENDI
I REPUBLIKËS SË SHQIPËRISË

VENDOSI:

I. Miratohet dekreti i Presidentit të Republikës nr. 10 353, datë 22.5.2017, për shkarkimin e zotit Niko Peleshi nga detyra e Zëvendëskryeministrit.
II. Ky vendim hyn në fuqi menjëherë.

KRYETARI
Ilir Meta
Miratuar në datën 22.5.2017

VENDIM
Nr. 57/2017

PËR MIRATIMIN E DEKRETIT TË PRESIDENTIT TË REPUBLIKËS PËR EMËRIMIN E ZËVENDËSKRYEMINISTRIT 

Në mbështetje të nenit 98 të Kushtetutës, mbështetur në dekretin nr. 10 354, datë 22.5.2017, të Presidentit të Republikës,

KUVENDI
I REPUBLIKËS SË SHQIPËRISË

VENDOSI:

I. Miratohet dekreti i Presidentit të Republikës nr. 10 354, datë 22.5.2017, për emërimin e zonjës Ledina Mandija në detyrën e Zëvendës-kryeministrit.
II. Ky vendim hyn në fuqi menjëherë.

KRYETARI
Ilir Meta
 
Miratuar në datën 22.5.2017

VENDIM
Nr. 58/2017

PËR MIRATIMIN E DEKRETIT TË PRESIDENTIT TË REPUBLIKËS PËR SHKARKIMIN E MINISTRIT TË PUNËVE TË BRENDSHME

Në mbështetje të nenit 98 të Kushtetutës, mbështetur në dekretin nr. 10 355, datë 22.5.2017, të Presidentit të Republikës,

KUVENDI
I REPUBLIKËS SË SHQIPËRISË

VENDOSI:

I. Miratohet dekreti i Presidentit të Republikës nr. 10 355, datë 22.5.2017, për shkarkimin e zotit Fatmir Xhafaj nga detyra e Ministrit të Punëve të Brendshme.
II. Ky vendim hyn në fuqi menjëherë.

KRYETARI
Ilir Meta

Miratuar në datën 22.5.2017

VENDIM
Nr. 59/2017

PËR MIRATIMIN E DEKRETIT TË PRESIDENTIT TË REPUBLIKËS PËR EMËRIMIN E MINISTRIT TË PUNËVE TË BRENDSHME

Në mbështetje të nenit 98 të Kushtetutës, mbështetur në dekretin nr. 10 356, datë 22.5.2017, të Presidentit të Republikës,

KUVENDI
I REPUBLIKËS SË SHQIPËRISË

VENDOSI:

I. Miratohet dekreti i Presidentit të Republikës nr. 10 356, datë 22.5.2017, për emërimin e zotit  Dritan Demiraj në detyrën e Ministrit të Punëve të Brendshme.
II. Ky vendim hyn në fuqi menjëherë.

KRYETARI
Ilir Meta
Miratuar në datën 22.5.2017

VENDIM
Nr. 60/2017

PËR MIRATIMIN E DEKRETIT TË PRESIDENTIT TË REPUBLIKËS 
PËR SHKARKIMIN E MINISTRIT 
TË SHËNDETËSISË

Në mbështetje të nenit 98 të Kushtetutës, mbështetur në dekretin nr. 10 357, datë 22.5.2017, të Presidentit të Republikës,

KUVENDI
I REPUBLIKËS SË SHQIPËRISË

VENDOSI:

I. Miratohet dekreti i Presidentit të Republikës nr. 10 357, datë 22.5.2017, për shkarkimin e zonjës Ogerta Manastirliu nga detyra e Ministrit të Shëndetësisë.
II. Ky vendim hyn në fuqi menjëherë.

KRYETARI
Ilir Meta

Miratuar në datën 22.5.2017

VENDIM
Nr. 61/2017

PËR MIRATIMIN E DEKRETIT TË PRESIDENTIT TË REPUBLIKËS PËR EMËRIMIN E MINISTRIT TË SHËNDETËSISË

Në mbështetje të nenit 98 të Kushtetutës, mbështetur në dekretin nr. 10 358, datë 22.5.2017, të Presidentit të Republikës,

KUVENDI
I REPUBLIKËS SË SHQIPËRISË

VENDOSI:

I. Miratohet dekreti i Presidentit të Republikës nr. 10 358, datë 22.5.2017, për emërimin e zotit Arben Beqiri në detyrën e Ministrit të Shënde-tësisë.
II. Ky vendim hyn në fuqi menjëherë.

KRYETARI
Ilir Meta

Miratuar në datën 22.5.2017

VENDIM
Nr. 62/2017

PËR MIRATIMIN E DEKRETIT TË PRESIDENTIT TË REPUBLIKËS PËR SHKARKIMIN E MINISTRIT TË MIRËQENIES SOCIALE DHE RINISË

Në mbështetje të nenit 98 të Kushtetutës, mbështetur në dekretin nr. 10 359, datë 22.5.2017, të Presidentit të Republikës,

KUVENDI
I REPUBLIKËS SË SHQIPËRISË

VENDOSI:

I. Miratohet dekreti i Presidentit të Republikës nr. 10 359, datë 22.5.2017, për shkarkimin e zonjës Olta Xhaçka nga detyra e Ministrit të Mirëqenies Sociale dhe Rinisë.
II. Ky vendim hyn në fuqi menjëherë.

KRYETARI
Ilir Meta
Miratuar në datën 22.5.2017

VENDIM
Nr. 63/2017

PËR MIRATIMIN E DEKRETIT TË PRESIDENTIT TË REPUBLIKËS PËR EMËRIMIN E MINISTRIT TË MIRËQENIES SOCIALE DHE RINISË

Në mbështetje të nenit 98 të Kushtetutës, mbështetur në dekretin nr. 10 360, datë 22.5.2017, të Presidentit të Republikës,

KUVENDI
I REPUBLIKËS SË SHQIPËRISË

VENDOSI:

I. Miratohet dekreti i Presidentit të Republikës nr. 10 360, datë 22.5.2017, për emërimin e zonjës Xhulieta Kërtusha në detyrën e Ministrit të Mirëqenies Sociale dhe Rinisë.
II. Ky vendim hyn në fuqi menjëherë.

KRYETARI
Ilir Meta

Miratuar në datën 22.5.2017

VENDIM
Nr. 64/2017

PËR MIRATIMIN E DEKRETIT TË PRESIDENTIT TË REPUBLIKËS PËR SHKARKIMIN E MINISTRIT TË FINANCAVE

Në mbështetje të nenit 98 të Kushtetutës, mbështetur në dekretin nr. 10 361, datë 22.5.2017,  të Presidentit të Republikës,

KUVENDI
I REPUBLIKËS SË SHQIPËRISË

VENDOSI:

I. Miratohet dekreti i Presidentit të Republikës nr. 10 361, datë 22.5.2017, për shkarkimin e zotit Arben Ahmetaj nga detyra e Ministrit të Financave.
II. Ky vendim hyn në fuqi menjëherë.

KRYETARI
Ilir Meta

Miratuar në datën 22.5.2017

VENDIM
Nr. 65/2017

PËR MIRATIMIN E DEKRETIT TË PRESIDENTIT TË REPUBLIKËS PËR EMËRIMIN E MINISTRIT TË FINANCAVE

Në mbështetje të nenit 98 të Kushtetutës, mbështetur në dekretin nr. 10 362, datë 22.5.2017, të Presidentit të Republikës,

KUVENDI
I REPUBLIKËS SË SHQIPËRISË

VENDOSI:

I. Miratohet dekreti i Presidentit të Republikës nr. 10 362, datë 22.5.2017, për emërimin e zonjës Helga Vukaj në detyrën e Ministrit të Financave.
II. Ky vendim hyn në fuqi menjëherë.

KRYETARI
Ilir Meta
Miratuar në datën 22.5.2017

VENDIM
Nr. 66/2017

PËR MIRATIMIN E DEKRETIT TË PRESIDENTIT TË REPUBLIKËS PËR SHKARKIMIN E MINISTRIT TË ARSIMIT DHE SPORTIT

Në mbështetje të nenit 98 të Kushtetutës, mbështetur në dekretin nr. 10 363, datë 22.5.2017, të Presidentit të Republikës,

KUVENDI
I REPUBLIKËS SË SHQIPËRISË

VENDOSI:

I. Miratohet dekreti i Presidentit të Republikës nr. 10 363, datë 22.5.2017, për shkarkimin e zonjës Lindita Nikolla nga detyra e Ministrit të Arsimit dhe Sportit.
II. Ky vendim hyn në fuqi menjëherë.

KRYETARI
Ilir Meta

Miratuar në datën 22.5.2017

VENDIM
Nr. 67/2017

PËR MIRATIMIN E DEKRETIT TË PRESIDENTIT TË REPUBLIKËS PËR EMËRIMIN E MINISTRIT TË ARSIMIT DHE SPORTIT

	Në mbështetje të nenit 98 të Kushtetutës, mbështetur në dekretin nr. 10 364, datë 22.5.2017, të Presidentit të Republikës,

KUVENDI
I REPUBLIKËS SË SHQIPËRISË

VENDOSI:

	I. Miratohet dekreti i Presidentit të Republikës nr. 10 364, datë 22.5.2017, për emërimin e zonjës Mirela Karabina në detyrën e Ministrit të Arsimit dhe Sportit.
	II. Ky vendim hyn në fuqi menjëherë.

KRYETARI
Ilir Meta

Miratuar në datën 22.5.2017

VENDIM
Nr. 68/2017
	
PËR MIRATIMIN E DEKRETIT TË PRESIDENTIT TË REPUBLIKËS PËR SHKARKIMIN E MINISTRIT TË DREJTËSISË

	Në mbështetje të nenit 98 të Kushtetutës, mbështetur në dekretin nr. 10 365, datë 22.5.2017,  të Presidentit të Republikës,

KUVENDI
I REPUBLIKËS SË SHQIPËRISË

VENDOSI:

	I. Miratohet dekreti i Presidentit të Republikës nr. 10 365, datë 22.5.2017, për shkarkimin e zotit Petrit Vasili nga detyra e Ministrit të Drejtësisë.
	II. Ky vendim hyn në fuqi menjëherë.

					KRYETARI
Ilir Meta

Miratuar në datën 22.5.2017

VENDIM
Nr. 69/2017

PËR MIRATIMIN E DEKRETIT TË PRESIDENTIT TË REPUBLIKËS PËR EMËRIMIN E MINISTRIT TË DREJTËSISË

	Në mbështetje të nenit 98 të Kushtetutës, mbështetur në dekretin nr. 10 366, datë 22.5.2017, të Presidentit të Republikës,

KUVENDI
I REPUBLIKËS SË SHQIPËRISË

VENDOSI:

	I. Miratohet dekreti i Presidentit të Republikës nr. 10 366, datë 22.5.2017, për emërimin e zotit Gazment Bardhi në detyrën e Ministrit të Drejtësisë.
	
II. Ky vendim hyn në fuqi menjëherë.

KRYETARI
Ilir Meta

Miratuar në datën 22.5.2017

VENDIM
Nr. 70/2017

PËR ZGJEDHJEN E AVOKATIT TË POPULLIT

	Në mbështetje të nenit 61, të Kushtetutës, të neneve 3, 4 dhe 9, të ligjit nr. 8454, datë 4.2.1999, “Për Avokatin e Popullit”, të ndryshuar, si dhe të nenit 111, të Rregullores së Kuvendit, me propozimin e një grupi deputetësh,

KUVENDI 
I REPUBLIKËS SË SHQIPËRISË

VENDOSI:

	I. Zonja Erinda Ballanca zgjidhet në detyrën e Avokatit të Popullit.
	II. Ky vendim hyn në fuqi menjëherë.

KRYETARI
Ilir Meta

Miratuar në datën 22.5.2017

VENDIM 
Nr. 71/2017

PËR ZGJATJEN E AFATIT TË VEPRIMTARISË  SË KOMISIONIT TË POSAÇËM PARLAMENTAR  PËR REFORMËN ZGJEDHORE

	Në mbështetje të nenit 77, pika 1, të Kushtetutës, si dhe të nenit 24, të Rregullores së Kuvendit, me propozimin e një grupi deputetësh,
 
KUVENDI
I REPUBLIKËS SË SHQIPËRISË

VENDOSI:

	I. Afati i veprimtarisë së Komisionit të Posaçëm Parlamentar për Reformën Zgjedhore zgjatet deri në datën 22.5.2017.
		


II. Ky vendim hyn në fuqi menjëherë.

KRYETARI 
Ilir Meta 

Miratuar në datën 22.5.2017

VENDIM
Nr. 72/2017

PËR DISA NDRYSHIME DHE SHTESA NË VENDIMIN E KUVENDIT NR. 41/2017, “PËR KRIJIMIN DHE PËRBËRJEN  E KOMISIONIT AD HOC PËR VERIFIKIMIN E KANDIDATËVE PËR INSTITUCIONET E RIVLERËSIMIT, SIPAS LIGJIT NR. 84/2016, “PËR RIVLERËSIMIN KALIMTAR TË GJYQTARËVE DHE PROKURORËVE NË REPUBLIKËN E SHQIPËRISË”

	Në mbështetje të nenit 78, pika 1, të Kushtetutës, nenit 55, pika 1, të Rregullores së Kuvendit dhe të nenit 8, pikat 1 dhe 2, të ligjit nr. 84/2016, “Për rivlerësimin kalimtar të gjyqtarëve dhe prokurorëve në Republikën e Shqipërisë”, me propozimin e Kryetarit të Grupit Parlamentar të Partisë Demokratike dhe Kryetarit të Grupit Parlamentar të Partisë Socialiste,

KUVENDI
I REPUBLIKËS SË SHQIPËRISË

VENDOSI:

	Në vendimin e Kuvendit nr. 41/2017, “Për krijimin dhe përbërjen  e Komisionit Parlamentar Ad Hoc për verifikimin e kandidatëve për institucionet e rivlerësimit, sipas ligjit nr. 84/2016, “Për rivlerësimin kalimtar të gjyqtarëve dhe prokurorëve në Republikën e Shqipërisë””, në pikën II bëhen këto ndryshime dhe shtesa:
	I. Në pikën II, shkronja “b”, nga grupet parlamentare të pakicës parlamentare caktohen:
	1. Oerd Bylykbashi				(PD)
	2. Flamur Noka					(PD)
	3. Fatmir Mediu					(PR)
	II. Shtohet pika II/1 me këtë përmbajtje:
	1. Ulsi Manja	 caktohet kryetar 					(PS)
	2. Flamur Noka  caktohet zëvendëskryetar		(PD)
	
III. Ky vendim hyn në fuqi menjëherë.

KRYETARI 
Ilir Meta 

Miratuar në datën 22.5.2017

VENDIM
Nr. 73/2017

PËR DISA NDRYSHIME DHE SHTESA NË VENDIMIN E KUVENDIT NR. 45/2017, “PËR KRIJIMIN DHE PËRBËRJEN  E KOMISIONIT AD HOC ME 12 ANËTARË TË PËRZGJEDHJES SË KANDIDATËVE PËR INSTITUCIONET E RIVLERËSIMIT, SIPAS LIGJIT NR. 84/2016, “PËR RIVLERËSIMIN KALIMTAR TË GJYQTARËVE DHE PROKURORËVE NË REPUBLIKËN E SHQIPËRISË”

	Në mbështetje të nenit 78, pika 1, të Kushtetutës, nenit 55, pika 1, të Rregullores së Kuvendit, dhe të nenit 9, pikat 1, 2 dhe 3, të ligjit nr. 84/2016, “Për rivlerësimin kalimtar të gjyqtarëve dhe prokurorëve në Republikën e Shqipërisë”, me propozimin e Kryetarit të Grupit Parlamentar të Partisë Demokratike dhe Kryetarit të Grupit Parlamentar të Partisë Socialiste,

KUVENDI
I REPUBLIKËS SË SHQIPËRISË

VENDOSI:

	Në vendimin e Kuvendit nr. 45/2017, “Për krijimin e Komisionit Parlamentar Ad Hoc të përzgjedhjes së kandidatëve për institucionet e rivlerësimit, sipas ligjit nr. 84/2016, “Për rivlerësimin kalimtar të gjyqtarëve dhe prokurorëve në Republikën e Shqipërisë”” me 12 anëtarë, të ndarë në mënyrë të barabartë midis shumicës dhe pakicës parlamentare, në pikën II bëhen këto ndryshime dhe shtesa:
	I. Në pikën II, shkronja “b”, nga grupet parlamentare të pakicës parlamentare caktohen:
	1.	Oerd Bylykbashi					(PD)
	2.	Dhurata Çupi						(PD)
	3.	Fatmir Mediu						(PR)
	4.	 Gent Strazimiri					(PD)
	5.	 Jorida Tabaku					(PD)
	6.	 Aldo Bumçi						(PD)
	II. Shtohet pika II/1 me këtë përmbajtje:
	1. Pandeli Majko	 caktohet kryetar 					(PS)
	2. Oerd Bylykbashi  caktohet zëvendëskryetar	(PD)
III. Ky vendim hyn në fuqi menjëherë.

 KRYETARI 
Ilir Meta 

Miratuar në datën 22.5.2017

VENDIM
Nr. 74/2017

PËR DISA NDRYSHIME DHE SHTESA NË VENDIMIN E KUVENDIT NR. 46/2017, “PËR KRIJIMIN DHE PËRBËRJEN  E KOMISIONIT AD HOC ME 6 ANËTARË TË PËRZGJEDHJES SË KANDIDATËVE PËR INSTITUCIONET E RIVLERËSIMIT, SIPAS LIGJIT NR. 84/2016, “PËR RIVLERËSIMIN KALIMTAR TË GJYQTARËVE DHE PROKURORËVE NË REPUBLIKËN 
E SHQIPËRISË”

	Në mbështetje të nenit 78, pika 1, të Kushtetutës, nenit 55, pika 1, të Rregullores së Kuvendit, dhe të nenit 9, pikat 1, 2 dhe 3, të ligjit nr. 84/2016, “Për rivlerësimin kalimtar të gjyqtarëve dhe prokurorëve në Republikën e Shqipërisë”, me propozimin e Kryetarit të Grupit Parlamentar të Partisë Demokratike dhe Kryetarit të Grupit Parlamentar të Partisë Socialiste,

KUVENDI
I REPUBLIKËS SË SHQIPËRISË

VENDOSI:

	Në vendimin e Kuvendit nr. 46/2017, “Për krijimin e Komisionit Parlamentar Ad Hoc të përzgjedhjes së kandidatëve për institucionet e rivlerësimit, sipas ligjit nr. 84/2016, “Për rivlerësimin kalimtar të gjyqtarëve dhe prokurorëve në Republikën e Shqipërisë””, me 6 anëtarë, të ndarë në mënyrë të barabartë midis shumicës dhe pakicës parlamentare, në pikën II bëhen këto ndryshime dhe shtesa:
	I. Në pikën II shkronja “b” nga grupet parlamentare të pakicës parlamentare caktohen:
	1.	Eduart Halimi				(PD)
	2.	Flamur Noka					(PD)
	3.	Albana Vokshi				(PD)
	II. Shtohet pika II/1 me këtë përmbajtje:
	1. Vasilika Hysi	 caktohet kryetare 			(PS)
	2. Eduart Halimi caktohet zëvendëskryetar	(PD)
		III. Ky vendim hyn në fuqi menjëherë.
 
KRYETARI 
Ilir Meta 

Miratuar në datën 22.5.2017

VENDIM
Nr. 75/2017

PËR DISA SHTESA NË VENDIMIN E KUVENDIT NR. 44/2017, “PËR CAKTIMIN E DEPUTETËVE SILVA CAKA DHE DASHAMIR PEZA ANËTARË ZËVENDËSUES NË KOMISIONIN PARLAMENTAR AD HOC PËR VERIFIKIMIN E KANDIDATËVE PËR INSTITUCIONET E RIVLERËSIMIT, SIPAS LIGJIT NR. 84/2016, “PËR RIVLERËSIMIN KALIMTAR TË GJYQTARËVE DHE PROKURORËVE NË REPUBLIKËN E SHQIPËRISË””, NGRITUR ME VENDIMIN E KUVENDIT NR. 41/2017 

	Në mbështetje të nenit 78, pika 1, të Kushtetutës, të neneve 21, pika 3, dhe 55, pika 1, të Rregullores së Kuvendit, si dhe nenit 4, pika 3, të vendimit nr. 40/2017 “Për procedurat parlamentare për funksionimin e komisioneve ad hoc dhe realizimin e procesit të votimit, sipas ligjit  nr. 84/2016, “Për rivlerësimin kalimtar të gjyqtarëve  dhe prokurorëve në Republikën e Shqipërisë”, me propozimin e Kryetarit të Grupit Parlamentar të Partisë Demokratike,

KUVENDI
I REPUBLIKËS SË SHQIPËRISË

VENDOSI:

	Në vendimin e Kuvendit nr. 44/2017 “Për caktimin e deputetëve Silva Caka dhe Dashamir Peza anëtarë zëvendësues në Komisionin Parlamentar Ad Hoc për verifikimin e kandidatëve për institucionet e rivlerësimit, sipas ligjit nr. 84/2016, “Për rivlerësimin kalimtar të gjyqtarëve dhe prokurorëve në Republikën e Shqipërisë”, ngritur me vendimin e Kuvendit nr. 41/2017”, në pikën I shtohen anëtarët zëvendësues si më poshtë:
	I. Helidon Bushati (PD) dhe Luçiano Boçi (PD).
	II. Ky vendim hyn në fuqi menjëherë.

KRYETARI
Ilir Meta 
Miratuar në datën 22.5.2017

VENDIM
Nr. 76/2017

PËR LIRIMIN NGA DETYRA SI KRYETAR I KOMISIONIT QENDROR TË ZGJEDHJEVE TË ZOTIT DENAR BIBA

	Në mbështetje të nenit 78 të Kushtetutës dhe në zbatim të nenit 18, të ligjit nr. 10 019, datë 29.12.2008, “Kodi Zgjedhor i Republikës së Shqipërisë”, të ndryshuar, 

KUVENDI
I REPUBLIKËS SË SHQIPËRISË

VENDOSI:

	I. Zoti Denar Biba lirohet nga detyra e Kryetarit të Komisionit Qendror të Zgjedhjeve, për shkak se ka dhënë dorëheqjen.
	II. Ky vendim hyn në fuqi menjëherë.

KRYETARI 
Ilir Meta 
Miratuar në datën 22.5.2017

VENDIM
Nr. 77/2017

PËR LIRIMIN NGA DETYRA SI ANËTAR I KOMISIONIT QENDROR TË ZGJEDHJEVE TË ZOTIT 
KLEMENT ZGURI 

	Në mbështetje të nenit 78 të Kushtetutës, të nenit 18, të ligjit nr. 10 019, datë 29.12.2008, “Kodi Zgjedhor i Republikës së Shqipërisë”, të ndryshuar, dhe të nenit 111 të Rregullores së Kuvendit,  

KUVENDI
I REPUBLIKËS SË SHQIPËRISË

VENDOSI:
	
I. Zoti Klement Zguri lirohet nga detyra si anëtar i Komisionit Qendror të Zgjedhjeve, për shkak se ka dhënë dorëheqjen.
	II. Ky vendim hyn në fuqi menjëherë.

KRYETARI 
Ilir Meta 
Miratuar në datën 22.5.2017

VENDIM
Nr. 78/2017

PËR EMËRIMIN E ZOTIT  KLEMENT ZGURI KRYETAR I KOMISIONIT QENDROR TË ZGJEDHJEVE

	Në mbështetje të nenit 78 të Kushtetutës, të neneve 15 dhe 19, të ligjit nr. 10.019, datë 29.12.2008, “Kodi Zgjedhor i Republikës së Shqipërisë”, të ndryshuar, dhe të nenit 111 të Rregullores së Kuvendit,  

KUVENDI
I REPUBLIKËS SË SHQIPËRISË

VENDOSI:

	I. Zoti Klement Zguri emërohet Kryetar i Komisionit Qendror të Zgjedhjeve, për kohën e mbetur të mandatit të zotit Denar Biba. Mandati i mbetur përfundon në datën 3.11.2020.
	II. Ky vendim hyn në fuqi menjëherë.

KRYETARI 
Ilir Meta 

Miratuar në datën 22.5.2017

VENDIM
Nr. 79/2017

PËR ZGJEDHJEN E ZOTIT DENAR BIBA ANËTAR I KOMISIONIT QENDROR TË ZGJEDHJEVE

	Në mbështetje të nenit 78 të Kushtetutës, të neneve 14 dhe 19, të ligjit nr. 10.019, datë 29.12.2008, “Kodi Zgjedhor i Republikës së Shqipërisë”, të ndryshuar, dhe të nenit 111 të Rregullores së Kuvendit,  

KUVENDI
I REPUBLIKËS SË SHQIPËRISË



VENDOSI:

	I. Zoti Denar Biba zgjidhet anëtar i Komisionit Qendror të Zgjedhjeve me mandat plotësues, duke zëvendësuar zotin Klement Zguri. Mandati i mbetur përfundon në datën 29.1.2021.
	II. Ky vendim hyn në fuqi menjëherë.

KRYETARI 
Ilir Meta 

Miratuar në datën 22.5.2017

DEKRET
Nr. 10316, datë 15.5.2017

PËR LEJIMIN E LËNIES SË SHTETËSISË SHQIPTARE

Në mbështetje të nenit 92, pika “c” dhe nenit 93 të Kushtetutës, si dhe të neneve 15 e 20 të ligjit nr. 8389, datë 5.8.1998 “Për shtetësinë shqiptare”, të ndryshuar, bazuar edhe në propozimin e Ministrit të Punëve të Brendshme,

DEKRETOJ:

Neni 1

U lejohet lënia e shtetësisë shqiptare me kërkesë të tyre personave të mëposhtëm:
1. Dhurata Mahmud Sulejmani (Memalla/ Mormollo)
2. Gerd Agron Sulejmani
3. Megi Genci Gambeta
4. Sonila Lefter Hasani (Kadriu)
5. Antonela Agron Dibra
6. Kristi Agron Dibra
7. Rezear Kujtim Bani
8. Elvana Selami Bani (Gazi)
9. Isabella Rezear Bani
10. Sidorela Pëllumb Dyrmishi
11. Julia Arsen Çarçani
12. Elis Ismail Disha
13. Leonard Ndrec Shtjefni
14. Suzana Rado Vučić (Vuçiq)
15. Zamira Bashkim Xhaferri
16. Elona Eqrem Basha
17. Julia Agron Bogdani
18. Faura Lulzim Basha
19. Edlir Isa Muça
20. Davor Zharko Sekulić (Sekuliq)
21. Shpëtim Fahri Bylo
22. Mark Pllumb Ndou
23. Ermal Luan Xhaho
24. Lulash Kol Pergjoni
25. Dife Xhelal Eagle (Drishti/Rami)
26. Endrijeta Pertef Perizi (Pelinku)
27. Ernis Kadri Kani
28. Edmir Agim Llabani
29. Alma Nikollaq Sota
30. Daniel Lirim Dautaj
31. Admir Tonçi Qose
32. Adriatik Gjovalin Perduka
33. Vanela Mihal Sila
34. Vesna Aleksandar Ɖukić (Gjukiq)
35. Jasmina Branko Vuçiq (Jugu)

Neni 2

Ky dekret hyn në fuqi menjëherë.

PRESIDENTI I REPUBLIKËS 
SË SHQIPËRISË 
Bujar Nishani

DEKRET
Nr. 10317, datë 15.5.2017

PËR DHËNIE TË SHTETËSISË SHQIPTARE

Në mbështetje të nenit 92, pika “c”, dhe nenit 93 të Kushtetutës, si dhe nenit 9 e nenit 20 të ligjit nr. 8389, datë 05.08.1998, “Për shtetësinë shqiptare”, të ndryshuar, bazuar edhe në propozimet e Ministrit të Punëve të Brendshme,

DEKRETOJ:

Neni 1

U jepet shtetësia shqiptare me kërkesë të tyre personave të mëposhtëm:
1. Fllanza Liman Lapa (Morina)
2. Yllka Behxhet Bineri (Zhuja)
3. Laila Mouafak Alkhouli
4. Emma Giuditta (Emma) Giannino Mezzorecchia
5. Shkumbin Fadil Gashi
6. Erëmira Gani Sefa (Osmani)
7. Jamiu Abiodun Alao Adelani Moshood
8. Albulenë Naim Gjyzeli (Rrecaj)
9. Mirjan Maksut Saramati
10. Leonore Qerim Zogaj Berxulli (Zogaj)
11. Ali Ramadan Mushkolaj
12. Raluca Gheorghe Bȋrsănescu
13. Valbone Januz Jetishi (Gashi)
14. Ledion Shkelzen Jetishi

Neni 2

Ky dekret hyn në fuqi menjëherë.

PRESIDENTI I REPUBLIKËS 
SË SHQIPËRISË 
Bujar Nishani

DEKRET
Nr. 10318, datë 18.5.2017

PËR LEJIMIN E LËNIES SË SHTETËSISË SHQIPTARE

Në mbështetje të nenit 92, pika “c” dhe nenit 93 të Kushtetutës, si dhe të neneve 15 e 20 të ligjit nr. 8389, datë 05.08.1998 “Për shtetësinë shqiptare”, të ndryshuar, bazuar edhe në propozimin e Ministrit të Punëve të Brendshme,

DEKRETOJ:

Neni 1

U lejohet lënia e shtetësisë shqiptare me kërkesë të tyre personave të mëposhtëm:
1. Anjeza Hasan Manaj
2. Persa Sllatko Ceklić (Davidoviq)
3. Ernest Razim Feto
4. Brikena Dritan Keço Ukelli (Keço)
5. Florand Medi Xheli
6. Fjorald Adriatik Nikollari
7. Anila Medi Lozi (Agastra)
8. Inesa Belul Abdija (Azizaj)
9. Lirika Liko Krob (Çuko/Miço)
10. Arba Hamza Sino
11. Skerdi Ilo Thimo
12. Rea Leka Dirmhirn (Sefla)
13. Bujar Bajram Iskurti-Gabriel (Iskurti)
14. Eris Adriatik Hereni
15. Blerina Agim Alla
16. Marsela Sheme Meçani (Mecani)
17. Drenica Bajram Mulkurtaj
18. Bilbil Qemal Kurti
19. Nevila Altin Duduci
20. Altin Hysni Miftari


Neni 2

Ky dekret hyn në fuqi menjëherë.

PRESIDENTI I REPUBLIKËS 
SË SHQIPËRISË 
Bujar Nishani

DEKRET
Nr. 10319, datë 18.5.2017

PËR LEJIMIN E LËNIES SË SHTETËSISË SHQIPTARE

Në mbështetje të nenit 92, pika “c” dhe nenit 93 të Kushtetutës, si dhe të neneve 15 e 20 të ligjit nr. 8389, datë 05.08.1998 “Për shtetësinë shqiptare”, të ndryshuar, bazuar edhe në propozimin e Ministrit të Punëve të Brendshme,

DEKRETOJ:

Neni 1

U lejohet lënia e shtetësisë shqiptare me kërkesë të tyre personave të mëposhtëm:
1. Majlinda Hadi Baraku (Shllaku)
2. Ardi Doni Leka
3. Spiro Doni Leka
4. Zyrafete Hysen Doçi (Sallahu)
5. Brunilda Shyqyri Krasniqi (Vrami)
6. Lira Spiro Lulani
7. Marsejeza Fatmir Mendlewitsch (Sulaj)
8. Brunilda Vehap Polito (Shabani)
9. Sonja Gëzim Dyrnjaja (Osmani)
10. Albana Xhemal Shehu
11. Valentina Refit Xhindi (Laçaj/Lacaj)
12. Anna Katrin Krenar Xhindi
13. Dritan Nikollaq Prifti
14. Ert Fuat Kalanxhi
15. Tedi Andrea Panozaqi
16. Fatjona Luan Muça
17. Bena Ylli Mero
18. Eduart Hetem Qemalli
19. Genci Faik Rrapaj
20. Erzen Petrit Hyko
21. Mergim Selajdin Mustafa

Neni 2

Ky dekret hyn në fuqi menjëherë.

PRESIDENTI I REPUBLIKËS 
SË SHQIPËRISË 
Bujar Nishani
DEKRET
Nr. 10343, datë 19.5.2017

PËR DHËNIE TË SHTETËSISË SHQIPTARE

Në mbështetje të nenit 92, pika “c”, dhe nenit 93 të Kushtetutës, si dhe nenit 9, pika 7, e nenit 20 të ligjit nr. 8389, datë 05.08.1998, “Për shtetësinë shqiptare”, të ndryshuar, bazuar edhe në propozimet e Ministrit të Zhvillimit Ekonomik, Tregtisë dhe Sipërmarrjes dhe Ministrit të Arsimit dhe Sportit,

DEKRETOJ:

Neni 1

U jepet shtetësia shqiptare me kërkesë të tyre personave të mëposhtëm:
1. Lulzim Mejdin Orllati
2. Gjevgjet Mejdin Orllati
3. Rrustem Ruhan Pacolli
4. Habib Mohamed Ben Mohamed Ben Ahmed Hamam

Neni 2

Ky dekret hyn në fuqi menjëherë.

PRESIDENTI I REPUBLIKËS 
SË SHQIPËRISË 
Bujar Nishani

UDHËZIM
Nr. 295, datë 22.5.2017

PËR DISA SHTESA DHE NDRYSHIME NË UDHËZIMIN NR. 671, DATË 6.12.2016 " PËR PROCEDURAT E HARTIMIT TË LISTAVE TË ZGJEDHËSVE PËR ZGJEDHJET PËR KUVENDIN" DHE UDHËZIMIN NR. 198, DATË 27.3.2017 "PËR PROCEDURAT E HARTIMIT TË LISTAVE TË ZGJEDHËSVE PËR ZGJEDHJET E PARAKOHSHME PËR KRYETAR TË BASHKISË KAVAJË, QARKU TIRANË"

Në zbatim të nenit 102, pika 4 e Kushtetutës së Republikës së Shqipërisë, të nenit 49, 50 të ligjit nr. 10019, datë 29.12.2008, “Kodi Zgjedhor i Republikës së Shqipërisë”, i ndryshuar, të dekretit nr. 10351, datë 21.5.2017 të Presidentit të Republikës, “Për një ndryshim në dekretin nr. 9883, datë 5.12.2016 “Për caktimin e datës së zgjedhjeve për Kuvendin””, si dhe të dekretit nr. 10352,"Për caktimin e datës së zgjedhjeve për kryetar bashkie, bashkia Kavajë, qarku Tiranë", me propozim të Drejtorisë së Përgjithshme të Gjendjes Civile,

UDHËZOJ :
 
1. Data e zgjedhjeve 18.6.2017 për Kuvendin, zëvendësohet me datën 25.6.2017. 
2. Pika 19 ndryshohet si më poshtë:
"Çdo zyrë e gjendjes civile në bashki, më datë 24.5.2017 printon nga RKGJC, tri formatet “a”,  “b” dhe “c” të listave të zgjedhësve, për çdo qendër votimi, duke përfshirë edhe institucionet e posaçme, nën juridiksionin territorial të saj, të cilët gjithashtu duhet të hartojnë listën e zgjedhësve sipas parashikimeve të ligjit nr. 138/2015 "Për garantimin e integritetit të personave që zgjidhen, emërohen ose ushtrojnë funksione publike".  
3. Pika 20, ndryshohet si më poshtë:
"Kryetari i Bashkisë miraton dhe firmos formatet e listave “a” dhe “b” të parashikuara nga Kodi Zgjedhor dhe i dërgon ato brenda datës 25.05.2017 në KZAZ- në përkatëse", ndërsa formati “c” i dërgohet KQZ-së, nga ana e DPGJC-së, në format elektronik. 
 4.  Pika 21 hiqet.
5.  Për zgjedhësit e bashkisë Kavajë, është e vlefshme lista e cila do të printohet sipas pikës 3 të këtij udhëzimi, e cila të përdoret për zgjedhjet për Kuvendin dhe zgjedhjet për kryetarin e bashkisë Kavajë.
6. Udhëzimi nr. 198, datë 27.03.2017 “Për procedurat e hartimit të listave të zgjedhësve për zgjedhjet e parakohshme për kryetarë të bashkisë Kavajë, qarku Tiranë, shfuqizohet.
7. Për zbatimin e këtij udhëzimi ngarkohet Drejtoria e  Përgjithshme e Gjendjes Civile, përgjegjësit e zyrave të gjendjes civile në njësitë administrative, si dhe institucionet e tjera shtetërore që parashikohen në Kodin Zgjedhor.
Ky udhëzim hyn në fuqi menjëherë dhe botohet në Fletoren Zyrtare.

MINISTRI I PUNËVE TË BRENDSHME
Fatmir Xhafaj 

